CELEX: 62014TA0168
Language: et
Date: 2015-09-09 00:00:00
Title: Kohtuasi T-168/14: Üldkohtu 9. septembri 2015. aasta otsus – Pérez Gutiérrez versus komisjon (Lepinguväline vastutus — Rahvatervis — Direktiiv 2001/37/EÜ — Tubakatoodete valmistamine, esitlemine ja müük — Värvifotod, mida komisjon pakkus terviseohu hoiatusena tubakapakenditel — Otsus 2003/641/EÜ — Surnud isiku pildi ilma loata kasutamine — Surnud isiku lesele tekitatud isiklik kahju)

19.10.2015   
            
            
               ET
            
            
               Euroopa Liidu Teataja
            
            
               C 346/25
            
         Üldkohtu 9. septembri 2015. aasta otsus – Pérez Gutiérrez versus komisjon
   (Kohtuasi T-168/14) (1)
   
   ((Lepinguväline vastutus - Rahvatervis - Direktiiv 2001/37/EÜ - Tubakatoodete valmistamine, esitlemine ja müük - Värvifotod, mida komisjon pakkus terviseohu hoiatusena tubakapakenditel - Otsus 2003/641/EÜ - Surnud isiku pildi ilma loata kasutamine - Surnud isiku lesele tekitatud isiklik kahju))
   (2015/C 346/29)
   Kohtumenetluse keel: hispaania
   
      Pooled
   
   
      Hageja: Ana Pérez Gutiérrez (Mataró, Hispaania) (esindaja: advokaat J. Soler Puebla)
   
      Kostja: Euroopa Komisjon (esindajad: J. Baquero Cruz ja C. Cattabriga)
   
      Ese
   
   Kahju hüvitamise hagi, milles nõutakse esiteks kahju hüvitamist, mida hageja väidetavalt kandis pärast tema surnud abikaasa pildi ilma loata kasutamist fotode hulgas, mida komisjon pakkus terviseohu hoiatusena tubakapakenditel vastavalt Euroopa Parlamendi ja nõukogu 5. juuni 2001. aasta direktiivi 2001/37/EÜ tubakatoodete valmistamist, esitlemist ja müüki käsitlevate liikmesriikide õigus- ja haldusnormide ühtlustamise kohta (EÜT L 194, lk 26; ELT eriväljaanne 15/06, lk 147) artikli 5 lõike 3 esimesele lõigule ja komisjoni 5. septembri 2003. aasta otsusele 2003/641/EÜ värvifotode ja muude illustratsioonide kasutamise kohta terviseohu hoiatusena tubakapakenditel (EÜT L 226, lk 24; ELT eriväljaanne 15/07, lk 606), ning teiseks tema surnud abikaasa pildi eemaldamist ja selle kasutamise keelamist Euroopa Liidus.
   
      Resolutsioon
   
   
               1.
            
            
               Jätta hagi rahuldamata.
            
         
               2.
            
            
               Mõista kohtukulud välja Ana Pérez Gutiérrezelt.
            
         
      (1)  ELT C 135, 5.5.2014